Public procurement notice: Contract Notice
Published: 2022-02-25
Buyer: Rigspolitiet
Country: DK
Contract type: Services
Procedure: Negotiated procedure
CPV classification: 34100000 | 34113000: Four-wheel-drive vehicles | 34114000: Special-purpose vehicles | 34114400: Vans | 34300000
Estimated value: 114000000 DKK
Submission deadline: 2022-03-24
Award criteria: The most economic tender

Technical requirements: Rigspolitiet udbyder rammeaftale om levering af minibusser, inklusiv opbygning, service- og værkstedsydelser samt reservedele, sliddele og komponenter.  Rammeaftalen omfatter både indkøb af køretøjer (grundkøretøj), opbygningen såvel som den efterfølgende service og vedligeholdelse.
Køretøjerne skal anvendes til forskellige opgaver/indsatser, såsom indsatsleder, reaktionspatrulje, narko- og sprængstofhunde samt tungvognskontrol.
Tilbudsgiver kan afgive tilbud på én eller begge delaftaler, dog kun på den/de delaftaler, som tilbudsgiver er prækvalificeret til. Samme leverandør kan vinde begge delaftaler.
Leverandøren skal levere et færdigt opbygget køretøj (grundkøretøj inklusiv opbygning). Derudover vil det være et krav, at leverandøren kan yde service og værkstedsydelser på de tilbudte køretøjer i landets 13 politikredse. Der henvises til beskrivelse af delaftalerne, som fremgår nærmere nedenfor.
•	Plads til op til fire (4) voksne personer inklusiv fører fordelt på to forsæder og separate sæder i passagerkabinen
Køretøjets fører og passagerer vil være politibetjente iført udrustning, og de skal kunne komme ubesværet ind/ud af køretøjets for- og sidedøre samt nyde en god siddekomfort på for- og bagsæder, når de er iført føringsmidler. Præstationskravene afspejler, at køretøjet vil blive brugt politioperativt til f.eks. udrykning.
Leverandøren skal levere et færdigt opbygget køretøj (grundkøretøj inklusiv opbygning). Opbygningen består af montering og levering af politispecifikke komponenter (herunder radio, blink, sirener mv.) samt eftermontering af udstyr i form af flere varianter af opbevaringsarrangementer, arbejdsplads, hundebure og våbenskuffer/skabe, således at køretøjet med opbygning kan anvendes til flere politioperative formål i overensstemmelse med politioperative koncepter.
Rigspolitiet skal derudover have mulighed for at anskaffe politispecifikke komponenter samt eftermonteret udstyr (dvs. uden at købe et køretøj), til brug for Rigspolitiets opbygning af Rigspolitiets andre køretøjer.
Leverandøren skal yde service- og værkstedsydelser på de tilbudte køretøjer i landets 13 politikredse. Der stilles ligeledes krav om, at leverandøren har direkte adgang til producentens eller dennes repræsentants relevante systemer og informationer, test-, kalibrerings- og diagnoseværktøj i forhold til det tilbudte køretøj i forbindelse med levering af service- og værkstedsydelser.
Leverandøren skal endvidere kunne levere de til grundkøretøjet tilhørende reservedele, sliddele, dæk mv.
Delaftalen er eksklusiv for Rigspolitiet, hvorfor Rigspolitiet ikke er berettiget til at aftage de af rammeaftalen omfattede produkter og ydelser fra andre leverandører, herunder at bringe sådanne produkter og ydelser i særskilt udbud. Levering af reservedele, sliddele og komponenter til Rigspolitiets eget værksted samt forsikringsskader og skadesreparationer er dog ikke omfattet af eksklusiviteten.
Delaftalens samlede forventede kontraktsum estimeres at udgøre mellem 78 mio. og 117 mio. DKK for både levering af køretøjer, opbygning og vedligehold af køretøjerne i delaftalens løbetid. Det understreges, at beløbet alene udgør et skøn over den forventede kontraktsum for delaftalens fulde løbetid.
Der forventes aftaget mellem 11 - 17 minibusser pr. år. Det understreges, at mængden alene udgør et skøn over det forventede aftræk på aftalen og at Rigspolitiet ikke er forpligtet til at aftage en bestemt volumen.
Rigspolitiet har mulighed for at forlænge den del af aftalen, der angår levering af service og vedligehold af køretøjerne, ud over delaftalens ordinære løbetid på syv (7) år, således at service- og værkstedsydelser samt reservedele, sliddele og komponenter leveres af leverandøren i relation til det enkelte køretøj, anskaffet under delaftalen i syv (7) år regnet fra første indregistrering af det enkelte køretøj.
•	Plads til op til fire (4) voksne personer inklusiv fører fordelt på to forsæder og separate sæder i passagerkabinen

Eligibility requirements: 1) En angivelse af ansøgerens egenkapital og samlede aktiver ved udgangen af ét af de to seneste disponible regnskabsår. Ved en sammenslutning af virksomheder (f.eks. et konsortium) skal oplysningerne i nr. 1 afgives for hver af de deltagende virksomheder i sammenslutningen. Den af Rigspolitiet udarbejdede ansøgningsskabelon kan anvendes til brug for afgivelse af de efterspurgte oplysninger, jf. nærmere punkt VI.3.
Som mindstekrav kræves følgende: 1) Ansøgeren har haft en soliditetsgrad på mindst 10 % ved udgangen af ét af de to seneste disponible regnskabsår. Soliditetsgraden beregnes ved at dividere ansøgerens egenkapital med ansøgerens samlede aktiver (egenkapital/samlede aktiver x 100). Hvis ansøgeren baserer sig på andre enheders økonomiske og finansielle formåen, jf. nærmere punkt VI.3, beregnes egenkapitalen og de samlede aktiver som summen af ansøgerens og disse andre enheders egenkapital og samlede aktiver i de pågældende regnskabsår. Soliditetsgraden beregnes således ved at dividere summen af egenkapitalen med summen af samlede aktiver. Ved en sammenslutning af virksomheder (f.eks. et konsortium) beregnes egenkapitalen og samlede aktiver som summen af virksomhedernes egenkapital og samlede aktiver i de pågældende regnskabsår. Soliditetsgraden beregnes således ved at dividere summen af egenkapitalen med summen af samlede aktiver.
Ansøgningen skal indeholde følgende: En liste over de betydeligste lignende ydelser (referencer), som ansøger har udført, i forhold til den udbudte rammeaftale, jf. punkt II.1.5 samt beskrivelsen af delaftalerne. Rigspolitiet ser gerne, at listen indeholder følgende oplysninger for hver reference: - En klar og udførlig beskrivelse af ydelserne, herunder en angivelse af om de vedrører levering af køretøj, opbygning og/eller service- og vedligehold. - Ansøgerens rolle(r) i forbindelse med ydelsernes udførelse. - Tidspunktet for udførelsen/leverancen. - Værdien af leverancen (angivet i beløb). - Modtager af leverancen, hvis oplysningerne kan gives, inkl. kontaktperson. Det bemærkes, at Rigspolitiet forbeholder sig ret til at kontakte den angivne kunde med henblik på at få attesteret oplysningerne om referencen, herunder de for referencen angivne tidspunkter. Listen må maksimalt indeholde 5 referencer, uanset om ansøger er én enhed, en sammenslutning af enheder (f.eks. et konsortium) eller baserer sig på andre enheders tekniske og faglige formåen. Hvis listen indeholder flere end 5 referencer, vil Rigspolitiet kun tage de første 5 referencer på listen i betragtning. Kun ydelser udført inden for de seneste 5 år kan tages i betragtning. Perioden beregnes fra ansøgningsfristen. Bemærk, at hvis den pågældende leverance er udført/udføres løbende (f.eks. i henhold til en uafsluttet kontrakt), er det kun den del af ydelserne, der er udført inden for de seneste 5 år og inden ansøgningsfristen, der indgår i vurderingen af leverancen. Hvis en del af ydelserne ikke er udført inden for de seneste 5 år inden ansøgningsfristen, vil denne del således ikke indgå i vurderingen af leverancen. Det er derfor vigtigt, at ansøger tydeligt angiver, hvilken del (fx i forhold til indhold, størrelse, værdi, mængde, omfang osv.) af en løbende leverance, der er udført inden for de seneste 5 år og inden ansøgningsfristen. Den af Rigspolitiet udarbejdede ansøgningsskabelon kan anvendes til brug for afgivelse af de efterspurgte oplysninger, jf. nærmere punkt VI.3

Award value: 114000000